Държавен вестник, бр. 80, 2013 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  80
(2) Разпоредбата на ал. 1 не се прилага за 
новоизграждащите се депа след закриване на 
съществуващи депа по ал. 1, т. 1.
Чл. 12. Изискванията на чл. 16, ал. 1 с 
изключение на т. 1 и 2, чл. 17 – 21, чл. 40, 
ал. 1, т. 5 и 6, чл. 44, ал. 1 и приложение № 3, 
раздели 2, 3 и 5 могат да не се прилагат за 
подземни хранилища на отпадъци по преценка 
на органа, издал разрешението за извършване 
на дейности с отпадъци или на комплексното 
разрешително.
Чл. 13. (1) Не се допуска депонирането на:
1. течни отпадъци;
2. отпадъци, определени с наредбата по 
чл. 3 ЗУО като експлозивни, корозивни, 
оксидиращи, леснозапалими или запалими;
3. болнични и други клинични отпадъци 
от хуманното и ветеринарното здравеопаз­
ване и/или свързана с тях изследователска 
дейност, които с наредбата по чл. 3 ЗУО са 
класифицирани като инфекциозни;
4. излезли от употреба гуми с изключение 
на велосипедни гуми и гуми с външен диа­
метър над 1400 mm, в т.ч.:
а) цели гуми – без тези, които се влагат 
като материал в строителството на депа;
б) нарязани гуми;
5. отпадъци, които не удовлетворяват 
критериите за приемане на отпадъци на депа 
съгласно приложение № 1;
6. неидентифицирани и нови химични 
вещества, възникнали в резултат на научно­
изследователска, развойна и учебна дейност, 
ефектът от които върху човека и околната 
среда е неизвестен.
(2) Отпадъците, за които не се допуска 
подземно съхраняване, са посочени в част II, 
раздел 2, т. 2.1 на приложение № 1.
(3) Не се допуска разреждане или смесване 
на отпадъци единствено с цел да се постигнат 
критериите за приемането им на съответния 
клас депо.
Чл. 14. (1) В инвестиционните проекти на 
депата се предвижда етапност на изпълнени­
ето, като основните етапи са:
1. изграждане;
2. закриване и рекултивация.
(2) В инвестиционния проект на депата 
се разработват най-малко следните проектни 
части:
1. част „Обща обяснителна записка“;
2. част „Генерален план“;
3. част „Инженерна геология и хидроге­
ология“;
4. част „Геодезическа (трасировъчен план 
и вертикална планировка)“;
5. част „Технологична“;
6. част „Земна основа“;
7. част „Инсталации и мрежи на техниче­
ската инфраструктура“;
8. част „Хидротехническа“;
9. част „Водоснабдяване, канализация и 
пречистване на водите“;
10. част „Проект по организация и изпъл­
нение на строителството“;
11. част „Пожарна безопасност“;
12. част „План за безопасност и здраве“;
13. част „Контрол и мониторинг“;
14. част „Техническа рекултивация“;
15. част „Биологична рекултивация“;
16. част „Сметна документация“.
(3) За нови и неприлагани в страната 
строителни технологии към съответните про­
ектни части се изработва раздел, съдържащ 
пълни строително-технологични решения, 
респективно технологична документация. 
Строително-технологичните решения при 
възможност се обосновават с български или 
чуждестранни технически спецификации или 
с данни за резултата от тяхното прилагане 
на други строежи.
(4) В инвестиционния проект се посочват 
финансовите средства, необходими за из­
граждането, експлоатацията, мониторинга и 
закриването на депото, както и разходите за 
следексплоатационните грижи за период не 
по-кратък от 30 години.
(5) Цената за депониране на отпадъци трябва 
да възстановява разходите за изграждане на 
депото и да покрива разходите за експлоатация, 
мониторинг, закриване и следексплоатационни 
грижи за площадката на депото за период не 
по-кратък от 30 години.
(6) Цената за депониране на отпадъците се 
определя с план-сметки за всяка от дейностите 
по изграждане, експлоатация, мониторинг, 
закриване и следексплоатационни грижи за 
депото при отчитане на очаквания годишен 
обем на постъпващите отпадъци за целия 
период на експлоатация на депото.
(7) План-сметките по ал. 6 са неразделна 
част от:
1. договора за възлагане на обществената 
поръчка за дейността по депониране на от­
падъци – в случаите, когато депонирането на 
отпадъци се възлага от кмета на общината 
при условията и по реда на Закона за общест­
вените поръчки, или
2. договора, с който съответната община 
възлага дейността по депониране на отпа­
дъците на търговско дружество с общинско 
участие, или
3. решението на общинския съвет и до­
говора за управление – в случаите, когато 
депонирането се осъществява самостоятелно 
от общината чрез общинско предприятие, или
4. другите договори за възлагане експло­
атацията на депото, по които общината не 
е страна.
(8) Операторът на депото е длъжен да оси­
гурява обществен достъп до план-сметката 
за определяне на цената за депониране на 
отпадъците.